JayJayThrowThrow/commonwealth-wiki-mix huggingface dataset:
ವಾದಿರಾಜ್

ಉಪಾಧ್ಯಾಯ ಶ್ರೀನಿವಾಸ ವಾದಿರಾಜ್‌ (೧೯೨೭-ಫೆಬ್ರುವರಿ ೫, ೨೦೦೪) ಕನ್ನಡದ ಪ್ರಸಿದ್ಧ ರಂಗಭೂಮಿ, ಚಲನಚಿತ್ರ ನಟ, ನಿರ್ಮಾಪಕ ಮತ್ತು ನಿರ್ದೇಶಕರು.
ಕಲೆಯಲ್ಲೇ ಅರಳಿದ ಜೀವನ

ವಾದಿರಾಜ್ ಅವರು ಜನಿಸಿದ್ದು ೧೯೨೭ರ ವರ್ಷದಲ್ಲಿ. ಉಡುಪಿ ಜಿಲ್ಲೆಯ ಪಣಿಯಾಡಿ ಇವರ ಹುಟ್ಟೂರು. ಬಾಲ್ಯದಲ್ಲೇ ಕಲೆ ಅವರನ್ನು ಆಪ್ತವಾಗಿ ತನ್ನವನನ್ನಾಗಿಸಿಕೊಂಡಿಸಿತು. “ಮೂರ್ತಿ ಚಿಕ್ಕದಾದರೂ ಕೀರ್ತಿ ದೊಡ್ಡದು” ಎಂಬ ಮಾತನ್ನು ಚಿತ್ರರಂಗಕ್ಕೆ ಅನ್ವಯಿಸಿದಾಗ ನೆನಪಾಗುವ ಪ್ರಮುಖ ಹೆಸರು ವಾದಿರಾಜ್. ‘ಅಪ್ಪ, ಅಮ್ಮ ಜಗಳದಲಿ ಕೂಸು ಬಡವಾಯ್ತು’ ಎಂಬಂತಹ ನೆನಪಿನಲ್ಲುಳಿಯುವ ಅಭಿನಯ, ಅವರ ಕುಳ್ಳಗಿನ ದುಂಡು ದುಂಡಾದ ಆಕೃತಿ ಇವುಗಳೆಲ್ಲದರ ಜೊತೆಗೆ ಅವರು ಕನ್ನಡದಲ್ಲಿ ನಿರ್ಮಿಸಿದ ಶ್ರೇಷ್ಠ ಚಿತ್ರಗಳಾದ ನಾಂದಿ, ನಂದಾದೀಪ, ಸೀತಾ, ನಮ್ಮ ಮಕ್ಕಳು, ದಂಗೆ ಎದ್ದ ಮಕ್ಕಳು ಮುಂತಾದ ಮಹತ್ವಪೂರ್ಣ ಚಿತ್ರಗಳಿಂದ ಅವರು ಅಜರಾಮರರಾಗಿದ್ದಾರೆ. ಕನ್ನಡ ಚಿತ್ರರಂಗದ ಮಹಾನ್ ಹಾಸ್ಯ ನಟರಾದ ನರಸಿಂಹ ರಾಜು, ಬಾಲಕೃಷ್ಣ, ದ್ವಾರಕೀಶರ ಸಾಲಿನಲ್ಲಿ ವಾದಿರಾಜ್ ಅವರ ಹೆಸರೂ ಚಿರಸ್ಮರಣೀಯ. ನಿರ್ದೇಶನದಲ್ಲೂ ಅವರದ್ದು ಎತ್ತಿದ ಕೈ.
ರಂಗಭೂಮಿ ಮತ್ತು ಚಿತ್ರರಂಗದಲ್ಲಿ

ಅಭಿನಯ ಕಲೆಯಲ್ಲಿ ತೊಡಗಿದ್ದ ತಮ್ಮ ತಂದೆಯವರಿಂದ ಪ್ರಭಾವಿತರಾದ ವಾದಿರಾಜ್‌ ಕೇವಲ ಚಲನಚಿತ್ರಗಳಲ್ಲಷ್ಟೇ ಅಲ್ಲದೆ ಸಹಸ್ರಾರು ನಾಟಕಗಳಲ್ಲೂ ಅಭಿನಯಿಸಿದ್ದರು. 1954ರಲ್ಲಿ ‘ಕೋಕಿಲವಾಣಿ’ ಎಂಬ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡಿದ ವಾದಿರಾಜ್‌ ನಟಿಸಿದ ಚಿತ್ರಗಳ ಸಂಖ್ಯೆ ನೂರಕ್ಕೂ ಹೆಚ್ಚಿನದು. 1958ರ ವರ್ಷದಲ್ಲಿ ತೆರೆಕಂಡ ಕೃಷ್ಣಗಾರುಡಿ ಚಿತ್ರ ಅವರನ್ನು ಪ್ರಖ್ಯಾತರನ್ನಾಗಿಸಿತು. ಮುಂದೆ ಕಂಡ ‘ಧರ್ಮ ವಿಜಯ’, ‘ಸ್ವರ್ಣ ಗೌರಿ’ ಮುಂತಾದ ಚಿತ್ರಗಳಲ್ಲಿನ ಅವರ ಹಾಸ್ಯನಟನೆ ಅಪಾರ ಜನಮೆಚ್ಚುಗೆ ಪಡೆಯಿತು.
ಶ್ರೇಷ್ಠ ಚಿತ್ರಗಳ ನಿರ್ಮಾಪಕ

ಹೀಗೆ ನಟನೆಯಲ್ಲಿ ಪ್ರಸಿದ್ಧಿ ಪಡೆಯುತ್ತಿದ್ದ ವಾದಿರಾಜ್, ಪ್ರಸಿದ್ಧ ಹಿಂದಿ ಚಿತ್ರಗಳ ನಿರ್ದೇಶಕ ವಿ. ಶಾಂತಾರಾಂ ಅವರ ಚಿತ್ರಗಳಿಂದ ಪ್ರೇರಿತರಾಗಿ ‘ನಂದಾ ದೀಪ’ ಚಿತ್ರಕಥೆ ಬರೆದು, ಶ್ರೀಭಾರತಿ ಲಾಂಛನದಲ್ಲಿ ನಿರ್ಮಿಸಿದರು. ಈ ಚಿತ್ರದ ಮೂಲಕ ಕನ್ನಡದ ಶ್ರೇಷ್ಠ ನಿರ್ದೇಶಕರಲ್ಲೊಬ್ಬರಾದ ಎಂ. ಆರ್. ವಿಠ್ಠಲರನ್ನು ಪರಿಚಯಿಸಿದರು. ಈ ಚಿತ್ರ ರಾಷ್ಟ್ರಪ್ರಶಸ್ತಿ ಗಳಿಸಿತು. 1964ರ ವರ್ಷದಲ್ಲಿ ಅವರು ನಿರ್ಮಿಸಿದ ನವಜೀವನ ಮತ್ತು ನಾಂದಿ ಕೂಡಾ ರಾಷ್ಟ್ರ ಪ್ರಶಸ್ತಿ ಗಳಿಸಿದವು. ‘ನಾಂದಿ’ ಚಿತ್ರವನ್ನು ನಿರ್ದೇಶಿಸಿದವರು ಕನ್ನಡದ ಮತ್ತೊಬ್ಬ ಶ್ರೇಷ್ಠ ನಿರ್ದೇಶಕ ಎನ್. ಲಕ್ಷ್ಮೀನಾರಾಯಣ್ ಅವರು. ವಿದೇಶಿ ನೆಲಕ್ಕೆ ಪಾದಾರ್ಪಣೆ ಮಾಡಿ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರದರ್ಶಿತಗೊಂಡ ಪ್ರಪ್ರಥಮ ಕನ್ನಡ ಚಿತ್ರ ಎಂಬ ಹೆಗ್ಗಳಿಕೆ ‘ನಾಂದಿ’ ಚಿತ್ರದ್ದು. ಇದು ಕನ್ನಡದ ಸಾರ್ವಕಾಲಿಕ ಶ್ರೇಷ್ಠ ಚಿತ್ರಗಳಲ್ಲೊಂದು ಎಂದು ಚಿತ್ರವಿದ್ವಾಂಸರಿಂದ ಪರಿಗಣಿತವಾಗಿದೆ.

1967ರ ವರ್ಷದಲ್ಲಿ ತಮ್ಮ ಚಿತ್ರಸಂಸ್ಥೆಯನ್ನು ವಿಜಯ ಭಾರತಿ ಎಂದು ಪುನರ್ನಾಮಕರಣ ಮಾಡಿದ ವಾದಿರಾಜ್, ಪ್ರೇಮಕ್ಕೂ ಪರ್ಮಿಟ್ಟೆ, ನಮ್ಮ ಮಕ್ಕಳು, ಸೀತಾ, ನಾ ಮೆಚ್ಚಿದ ಹುಡುಗ, ಸೀತೆಯಲ್ಲ ಸಾವಿತ್ರಿ, ನಮ್ಮಮ್ಮನ ಸೊಸೆ ಮುಂತಾದ ಜನಪ್ರಿಯ ಚಿತ್ರಗಳನ್ನು ನಿರ್ಮಿಸಿದರು.

ಎಂಭತ್ತರ ದಶಕದಲ್ಲಿ ಮೂಡಿ ಬಂದ ವಾದಿರಾಜರ ದಂಗೆ ಎದ್ದ ಮಕ್ಕಳು ಚಿತ್ರ ರಜತ ಕಮಲ ಪ್ರಶಸ್ತಿ ಗಳಿಸಿತು. ರಾಜ್ ಕುಮಾರ್ ಅವರ ‘ಅದೇ ಕಣ್ಣು’ ಚಿತ್ರ ವಾದಿರಾಜ್ ನಿರ್ಮಾಣದ ಕಡೆಯ ಚಿತ್ರ.

ಚಲನಚಿತ್ರ ನಿರ್ಮಾಣದ ಜೊತೆಗೆ ವಾದಿರಾಜ್ ಅವರು ಹಲವಾರು ವಾರ್ತಾ ಚಿತ್ರ, ದೂರದರ್ಶನ ಚಿತ್ರಗಳನ್ನೂ ನಿರ್ಮಿಸಿ ನಿರ್ದೇಶಿಸಿದ್ದರು. ಶ್ರೇಷ್ಠ ನಿರ್ದೇಶಕರನ್ನು ಚಿತ್ರರಂಗಕ್ಕೆ ಕೊಡುವುದರ ಜೊತೆಗೆ ವಾದಿರಾಜ್ ಅವರು ಹಲವಾರು ಪ್ರತಿಭೆಗಳನ್ನು ಸಹಾ ಚಿತ್ರರಂಗಕ್ಕೆ ನೀಡಿದ್ದಾರೆ. ವಾದಿರಾಜ್ ಅವರ ಸಹೋದರಿ ಹರಿಣಿ ಅವರು ಕನ್ನಡ ಚಿತ್ರರಂಗದ ಪ್ರಸಿದ್ಧ ನಾಯಕಿಯರಲ್ಲಿ ಒಬ್ಬರು. ಅವರ ಸಹೋದರ ಜವಹರಲಾಲ್ ಹಲವಾರು ವಾದಿರಾಜ್ ಚಿತ್ರಗಳ ಸಹನಿರ್ಮಾಪಕರಾಗಿದ್ದರು.

ವಾದಿರಾಜ್ ಅವರ ಚಿತ್ರಗಳೆಲ್ಲಾ ಸಂಗೀತ ಮಾಧುರ್ಯಕ್ಕೆ ಹೆಸರಾಗಿದ್ದವು. ಅವರ ಚಿತ್ರಗಳಿಗೆಲ್ಲ ವಿಜಯಭಾಸ್ಕರ್ ಅವರ ಸಂಗೀತವಿತ್ತು. ಕನ್ನಡವಲ್ಲದೆ ಇತರ ಭಾಷೆಯ ಹಲವಾರು ಚಿತ್ರಗಳಲ್ಲಿ ಸಹಾ ಅವರು ನಟಿಸಿದ್ದರು.
ಪ್ರಶಸ್ತಿ ಗೌರವ

ವಾದಿರಾಜ್ ಅವರಿಗೆ ಡಾ. ರಾಜ್ ಕುಮಾರ್ ಪ್ರಶಸ್ತಿ ಸಂದಿತ್ತು.
ವಿದಾಯ

ಬ್ರಹ್ಮಚಾರಿಗಳಾಗಿದ್ದ ವಾದಿರಾಜ್ ಫೆಬ್ರುವರಿ ೨೦೦೪ರಲ್ಲಿ ಈ ಲೋಕವನ್ನಗಲಿದರು. ತಮ್ಮ ಪ್ರತಿಭೆ, ಸಜ್ಜನಿಕೆ, ಸಾಂಸ್ಕೃತಿಕ ಆಸಕ್ತಿ ಮತ್ತು ಶ್ರೇಷ್ಠ ಕೊಡುಗೆಗಳಿಂದ ಕನ್ನಡ ನಾಡಿನ ಜನರ ಮನದಲ್ಲಿ ಅವರು ನಿತ್ಯ ವಿರಾಜಿತರಾಗಿದ್ದಾರೆ.
ಹೊರಕೊಂಡಿಗಳು

ಹಿಂದೂ ಪತ್ರಿಕೆಯಲ್ಲಿ ಲೇಖನ

ವರ್ಗ:ಚಲನಚಿತ್ರ ನಟರು
ವರ್ಗ:ಹಾಸ್ಯ ನಟರು
ಪುರಬಿಂದುವಿನ ಕೋನಭಾಗ

ಪುರಬಿಂದುವಿನ ಕೋನಭಾಗ (ω) - ಪರಿಭ್ರಮಿಸುವ ಒಂದು ಕಾಯದ ಪುರಬಿಂದು (ಮಧ್ಯ ಕಾಯದ ಅತಿ ಹತ್ತಿರಕ್ಕೆ ಬರುವ ಬಿಂದು) ಮತ್ತು ಅದರ ಆರೋಹಣ ಸಂಪಾತದ (ಉತ್ತರದಿಂದ ದಕ್ಶಿಣಕ್ಕೆ ಇರುವ ನಿರ್ದೇಶಕ ಸಮತಳವನ್ನು ಕಾಯವು ಹಾಯುವ ಬಿಂದು) ನಡುವಿನ ಕೋನವನ್ನು ವಿವರಿಸುವ ಕಕ್ಷೀಯ ಅಂಶ. ಈ ಕೋನವನ್ನು ಚಲನೆಯ ದಿಕ್ಕಿನಲ್ಲಿ ಮತ್ತು ಕಕ್ಷೀಯ ಸಮತಳದ ಮೇಲೆ ಮಾಪಿಸಲಾಗುತ್ತದೆ. (ವಿಶಿಷ್ಟ ರೀತಿಯ ಕಕ್ಷೆಗಳಿಗೆ - "ಪುರರವಿ" (ಸೂರ್ಯ-ಕೇಂದ್ರಿತ ಕಕ್ಷೆಗಳಿಗೆ), "ಪುರಭೂಮಿ" (ಭೂಮಿ-ಕೇಂದ್ರಿತ ಕಕ್ಷೆಗಳಿಗೆ), ಇತ್ಯಾದಿ ಪದಗಳನ್ನು ಬಳಸಬಹುದು. ಹೆಚ್ಚಿನ ಮಾಹಿತಿಗೆ ಅಪಪುರಗಳನ್ನು ನೋಡಿ.

ಪುರಬಿಂದುವಿನ ಕೋನಭಾಗವು ೦° ಇದ್ದಾಗ, ಪರಿಭ್ರಮಿಸುವ ಕಾಯವು ಪುರಬಿಂದುವಿನಲ್ಲಿರುವಾಗಲೇ ನಿರ್ದೇಶಕ ಸಮತಳವನ್ನು ದಕ್ಷಿಣದಿಂದ ಉತ್ತರಕ್ಕೆ ಹಾಯುತ್ತದೆ. ಪುರಬಿಂದುವಿನ ಕೋನಭಾಗವು ೯೦° ಇದ್ದಾಗ, ಪರಿಭ್ರಮಿಸುವ ಕಾಯವು ನಿರ್ದೇಶಕ ಸಮತಳದಿಂದ ಅತಿ ಉತ್ತರದ ದೂರದಲ್ಲಿ ಪುರಬಿಂದುವಿನಲ್ಲಿ ಇರುತ್ತದೆ.

ಆರೋಹಣ ಸಂಪಾತದ ರೇಖಾಂಶಕ್ಕೆ ಪುರಬಿಂದುವಿನ ಕೋನಭಾಗವನ್ನು ಕೂಡಿಸಿದರೆ, ಪುರಬಿಂದುವಿನ ರೇಖಾಂಶವು ಲಭಿಸುತ್ತದೆ.
ಲೆಕ್ಕಾಚಾರಗಳು

ಖಗೋಳಗತಿವಿಜ್ಞಾನದಲ್ಲಿ, ಪುರಬಿಂದುವಿನ ಕೋನಭಾಗ \omega\, ವನ್ನು ಈ ಕೆಳಗಿನಂತೆ ಕಂಡುಹಿಡಿಯಬಹುದು:

: \omega = \arccos { {\mathbf{n} \cdot \mathbf{e}} \over { \mathbf{\left |n \right |} \mathbf{\left |e \right |} }}

:(e_z ಆದರೆ, \omega = 2 \pi - \omega\, ಆಗುತ್ತದೆ)

ಇಲ್ಲಿ:
* \mathbf{n} ಆರೋಹಣ ಸಂಪಾತದೆಡೆಗೆ ತೋರುತ್ತಿರುವ ಸದಿಶ (ಅಂದರೆ, \mathbf{n} ನ z-ಅಂಶವು ಶೂನ್ಯ),
* \mathbf{e } ಉತ್ಕೇಂದ್ರೀಯ ಸದಿಶ (ಪುರಬಿಂದುವಿನೆಡೆಗೆ ತೋರುತ್ತಿರುವ ಸದಿಶ).

ವೃತ್ತಾಕಾರದ ಕಕ್ಷೆಗಳ ಸನ್ನಿವೇಶದಲ್ಲಿ ಪುರಬಿಂದುವು ಆರೋಹಣ ಸಂಪಾತದಲ್ಲೇ ಇರುವುದರಿಂದ \omega=0\, ಆಗುತ್ತದೆ.

ವರ್ಗ:ಕಕ್ಷೀಯ ಅಂಶಗಳು
ವರ್ಗ:ಖಗೋಳಗತಿವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ಮ್ಯಾಸೆಡೋನಿಯ

ಮ್ಯಾಸೆಡೋನಿಯ ಎಂಬುದೊಂದು ವಿವಾದಿತ ಹೆಸರು. ಇದು ಈ ಕೆಳಗಿನ ಹಲವು ಪ್ರದೇಶಗಳನ್ನು ಸೂಚಿಸಬಹುದು:
* ಮಹಾನ್ ಅಲೆಕ್ಸಾಂಡರ್ ಇಂದ ಆಳಲ್ಪಟ್ಟ ಪುರಾತನ ಗ್ರೀಸ್ ರಾಜ್ಯವಾದ ಮ್ಯಾಸೆಡಾನ್.
* ಪ್ರಸಕ್ತ ಗ್ರೀಸ್ ದೇಶದ ಆಡಳಿತ ಪ್ರದೇಶವಾದ ಮ್ಯಾಸೆಡೋನಿಯ (ಗ್ರೀಸ್).
* ಸ್ವತಂತ್ರ ರಾಷ್ಟ್ರವಾದ ಮ್ಯಾಸೆಡೊನಿಯ ಗಣರಾಜ್ಯ (ಮಾಜಿ ಯುಗೊಸ್ಲಾವಿಯದ ಮ್ಯಾಸೆಡೋನಿಯ ಗಣರಾಜ್ಯ - The former Yugoslav Republic of Macedonia).
* ಮಾಜಿ ದೇಶ ಯುಗೊಸ್ಲಾವಿಯದ ವಿಭಾಗವಾಗಿದ್ದು, ಈಗ ಮೇಲೆ ನೇಮಿಸಲ್ಪಟ್ಟ ಸ್ವತಂತ್ರ ದೇಶವಾಗಿರುವ ಮ್ಯಾಸೆಡೋನಿಯ ಸಮಾಜವಾದಿ ಗಣರಾಜ್ಯ (೧೯೪೬ - ೧೯೯೧).


ವರ್ಗ:ಯುರೋಪ್
ಮೈಕ್ರೋನೇಷ್ಯಾ

thumb|right|300px|ಮೈಕ್ರೊನೇಷ್ಯಾದ ನಕ್ಷೆ
ಮೈಕ್ರೊನೇಷ್ಯಾ, ಓಷ್ಯಾನಿಯ ಪ್ರದೇಶದ ಒಂದು ಉಪವಿಭಾಗ. ಇದರ ಹೆಸರು ಗ್ರೀಕ್ ಭಾಷೆಯ ಮೈಕ್ರೊಸ್ (μικρός) (ಅಂದರೆ ಪುಟ್ಟ) ಮತ್ತು ನೆಸೊಸ್ (νῆσος) (ಅಂದರೆ ದ್ವೀಪ) ಪದಗಳಿಂದ ಬಂದಿದೆ. ಶಾಂತ ಮಹಾಸಾಗರದಲ್ಲಿ ಸಹಸ್ರಾರು ದ್ವೀಪಗಳನ್ನು ಒಳಗೊಂಡಿರುವ ಈ ಪ್ರದೇಶದ ವಾಯುವ್ಯಕ್ಕೆ ಫಿಲಿಪ್ಪೀನ್ಸ್, ಪಶ್ಚಿಮಕ್ಕೆ ಇಂಡೋನೇಷ್ಯಾ, ಪಾಪುಅ ನ್ಯೂ ಗಿನಿ ಮತ್ತು ಮೆಲೆನೇಷ್ಯಾಗಳು ಹಾಗು ಪೂರ್ವಕ್ಕೆ ಪಾಲಿನೇಷ್ಯಾಗಳಿವೆ.

ಈ ಪ್ರದೇಶಕ್ಕೆ ಸೇರುವ ದೇಶಗಳು ಮತ್ತು ಪ್ರಾಂತ್ಯಗಳು:

* ಗುಆಮ್
* ಕಿರಿಬಾತಿ
* ಮಾರ್ಶಲ್ ದ್ವೀಪಗಳು
* ಮೈಕ್ರೊನೇಷ್ಯದ ಸಂಯುಕ್ತ ರಾಜ್ಯಗಳು (ಕೆಲವೊಮ್ಮೆ "ಮೈಕ್ರೊನೇಷ್ಯಾ" ಎಂದೂ ಕರೆಯಲಾಗುತ್ತದೆ.)
* ನೌರು
* ಉತ್ತರ ಮರಿಯಾನ ದ್ವೀಪಗಳು
* ಪಲಾವು
* ವೇಕ್ ದ್ವೀಪ


ವರ್ಗ:ಒಷ್ಯಾನಿಯ
ವರ್ಗ:ಪ್ರಪಂಚದ ಪ್ರದೇಶಗಳು
ಕ್ರಾಫರ್ಡ್ ಮಾರ್ಕೆಟ್, ಮುಂಬಯಿ

250px|thumb|right|ಜ್ಯೋತಿರಾವ್ ಫುಲೆ ಮಾರ್ಕೆಟ್
Crawford Market, Mumbai
'ಕ್ರಾಫರ್ಡ್ ಮಾರ್ಕೆಟ್',('ಜ್ಯೋತಿರಾವ್ ಫುಲೆ ಮಾರ್ಕೆಟ್')

ಆರ್ಥರ್ ಕ್ರಾಫರ್ಡ್ರವರ ಹೆಸರಿನಲ್ಲೇ ಮುಂಬಯಿ ನ ಕ್ರಾಫರ್ಡ್ ಮಾರ್ಕೆಟ್ ಪ್ರಾರಂಭವಾಯಿತು. ಈಗ ಇದರ ಹೆಸರನ್ನು, ಜ್ಯೋತಿರಾವ್ ಫುಲೆ ಮಾರ್ಕೆಟ್, ಎಂದು ಬದಲಾಯಿಸಲಾಗಿದೆ. ಮುಂಬಯಿನ ಪ್ರಥಮ ಮ್ಯುನಿಸಿಪಲ್ ಕಮೀಷನರ್, ಆಗಿ ನೇಮಿಸಲ್ಪಟ್ಟ, ಆರ್ಥರ್ ಕ್ರಾಫರ್ಡ್, ಆಗಿನ, ಮುಂಬಯಿ ನಗರದ ನೈಮರ್ಲ್ಯೀಕರಣದ ಬಗ್ಗೆ ಅತ್ಯಂತ ಹೆಚ್ಚು ಕಾಳಜಿ ವಹಿಸಿ, ಕಾರ್ಯೋನ್ಮುಖರಾಗಿದ್ದರು. ಆದರೆ ದಿಟ್ಟತನದಿಂದ ನಗರದ ಅಭಿವೃದ್ಧಿಗೆ ತಾವೇ ಕೆಲವು ಸ್ಪಸ್ಟ ನಿರ್ಣಯಳನ್ನು ತೆಗೆದುಕೊಳ್ಳುತ್ತಿದ್ದ ಅವರ ಕಾರ್ಯವೈಖರಿ, ಈಸ್ಟ್ ಇಂಡಿಯ ಕಂಪೆನಿಗೆ ಸರಿಬೀಳಲಿಲ್ಲ. ಆವರ ಮೇಲೆ ಹಣವನ್ನು ದುರುಪಯೋಗಮಾಡಿದ್ದಾರೆ, ಎಂಬ ಅಪಾದನೆಯನ್ನು ಹೊರಿಸಿ, ಕೇಸ್ ದಾಖಲುಮಾಡಿದರು. ಸರ್ ಫಿರೋಜ್ ಶ ಮೆಹ್ತರವರು, ಆರ್ಥರ್ ಕ್ರಾಫರ್ಡ್ರವರ ಪರವಾಗಿ ಕೋರ್ಟ್ ನಲ್ಲಿ ವಾದಿಸಿ ಬಿಡಿಸಿದರು.
'ಆರ್ಥರ್ ಕ್ರಾಫರ್ಡ್,' ಒಂದು ಕ್ರಿಶ್ಚಿಯನ್ ಸಿಮೆಟ್ರಿ' ಕಟ್ಟಿಸಿದರು

ಸನ್, ೧೮೬೫ ರಲ್ಲಿ, ಆಗಿನ ಮುಂಬಯಿನ ಸಿವ್ರಿ, ಪ್ರದೇಶದಲ್ಲಿ ಮುಂಬಯಿನಲಿ ವಾಸವಾಗಿ, ಮರಣಹೊಂದಿದ ಯೂಯರೋಪಿಯನ್ನರಿಗಾಗಿ, ಒಂದು ಸಿಮೆಟ್ರಿ ಯನ್ನು ನಿರ್ಮಾಣಮಾಡಿದರು. ಇದಕ್ಕಾಗಿ ಅವರು, '(Agri-Horticulture Society gardens Sewri)', ಯ ಉದ್ಯಾನವನದ ಜಾಗವನ್ನು ವಶಪಡಿಸಿಕೊಂಡು ಕೆಲಸ ಮಾಡಬೇಕಾದ, ಸಂದರ್ಭ ಒದಗಿ ಬಂತು.
ಉಲ್ಲೇಖಗಳು


ಬಾಹ್ಯ ಕೊಂಡಿಗಳು

*


ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ಮಹಾ ಬಿರುಕು ಕಣಿವೆ

thumb|250px|ಮಹಾ ಬಿರುಕು ಕಣಿವೆಯ ಉತ್ತರ ಭಾಗ. ಸಿನಾಯ್ ದ್ವೀಪಕಲ್ಪ ಮಧ್ಯದಲ್ಲಿದೆ ಹಾಗು [[ಮೃತ ಸಾಗರ ಮತ್ತು ಜಾರ್ಡನ್ ನದಿ ಮೇಲಿದೆ]]
ಮಹಾ ಬಿರುಕು ಕಣಿವೆ ಸುಮಾರು ೬,೦೦೦ ಕಿ.ಮಿ.ಗಳಷ್ಟು ಉದ್ದವಾಗಿರುವ ಒಂದು ಭೌಗೋಳಿಕ ಲಕ್ಷಣ. ಇದು ಪಶ್ಚಿಮ ಏಷ್ಯಾದಲ್ಲಿರುವ ಸಿರಿಯಾದ ಉತ್ತರ ಭಾಗದಿಂದ ಪೂರ್ವ ಆಫ್ರಿಕಾದ ಮೊಜಾಂಬಿಕ್ವರೆಗೆ ಹಬ್ಬಿದೆ. ಬಿರುಕು ಕಣಿವೆಗಳು ಹಲವಾರು ಟೆಕ್ಟಾನಿಕ್ ತಟ್ಟೆಗಳು ಸೇರುವ ಜಾಗವಾಗಿದ್ದು, ಈ ಕಣಿವೆ ೩೦ರಿಂದ ೧೦೦ ಕಿ.ಮಿ.ಗಳಷ್ಟು ಅಗಲ ಹೊಂದಿದ್ದು, ಸಹಸ್ರಾರು ಮೀಟರ್ಗಳಷ್ಟರವರೆಗೆ ಆಳವಾಗಿದೆ.

ವರ್ಗ:ಭೂಗೋಳ ಶಾಸ್ತ್ರ
ವರ್ಗ:ಪೂರ್ವ ಆಫ್ರಿಕಾ
ವರ್ಗ:ಪಶ್ಚಿಮ ಏಷ್ಯಾ
ನಾಸಾ

thumb|ನಾಸಾದ ಮುದ್ರೆ
ನಾಸಾ (National Aeronautics and Space Administration - NASA) ಅಮೇರಿಕ ದೇಶದ ಸರ್ಕಾರದ ಒಂದು ಸಂಸ್ಥೆ. ಇದು ಅಮೇರಿಕ ದೇಶದ ಅಂತರಿಕ್ಷಕ್ಕೆ ಸಂಬಂಧಿಸಿದ ಕೆಲಸಗಳನ್ನು ನಿರ್ವಹಿಸುವ ಹೊಣೆ ಹೊತ್ತಿದೆ. ಇದು ಜುಲೈ ೨೯, ೧೯೫೮ರಲ್ಲಿ ಸ್ಥಾಪನೆಗೊಂಡಿತು. ಫೆಬ್ರುವರಿ ೨೦೦೬ರಲ್ಲಿ ತಾನೇ ಪ್ರಕಟಿಸಿಕೊಂಡ ಧ್ಯೇಯದ ಪ್ರಕಾರ ನಾಸಾದ ಹೊಣೆ "ಬಾಹ್ಯಾಕಾಶ ಅನ್ವೇಷಣೆ, ವೈಜ್ಞಾನಿಕ ಸಂಶೋಧನೆ ಮತ್ತು aeronautics ಸಂಶೋಧನೆಗಳ ಮುಂಚೂಣಿಯಲ್ಲಿರುವುದು."

ಆ ನಂತರ, ಅತ್ಯಂತ ಅಮೇರಿಕಾದ ಬಾಹ್ಯಾಕಾಶ ಸಂಶೋಧನೆ ಪ್ರಯತ್ನಗಳು ಅಪೊಲೊ ಚಂದ್ರ ಲ್ಯಾಂಡಿಂಗ್ ಕಾರ್ಯಾಚರಣೆ, ಸ್ಕೈಲ್ಯಾಬ್ ಬಾಹ್ಯಾಕಾಶ ನಿಲ್ದಾಣದ, ಮತ್ತು ನಂತರ ಬಾಹ್ಯಾಕಾಶ ನೌಕೆಯ ಸೇರಿದಂತೆ ನಾಸಾ ಕಾರಣವಾಯಿತು ಎಂದು ತೀರ್ಮಾನ ಮಾಡಲಾಗಿದೆ. ಪ್ರಸ್ತುತ, ನಾಸಾ ಅಂತರರಾಷ್ಟ್ರೀಯ ಬಾಹ್ಯಾಕಾಶ ನಿಲ್ದಾಣದ ಬೆಂಬಲ ಇದೆ ಮತ್ತು ಓರಿಯನ್ ಬಹುಪಯೋಗಿ ಕ್ರ್ಯೂ ವಾಹನ, ಸ್ಪೇಸ್ ಲಾಂಚ್ ಸಿಸ್ಟಮ್ ಮತ್ತು ವಾಣಿಜ್ಯ ಕ್ರ್ಯೂ ವಾಹನಗಳ ಅಭಿವೃದ್ಧಿ ಮೇಲ್ವಿಚಾರಣೆ. ಸಂಸ್ಥೆ ಸಹ ಮಾನವರಹಿತ ನಾಸಾ ಉಡಾವಣೆಗೆ ಬಿಡುಗಡೆ ಕಾರ್ಯಾಚರಣೆಗಳು ಮತ್ತು ಎಣಿಕೆ ನಿರ್ವಹಣೆಯ ಮೇಲ್ವಿಚಾರಣೆ ಒದಗಿಸುತ್ತದೆ ಲಾಂಚ್ ಸೇವೆಗಳ ಕಾರ್ಯಕ್ರಮದಲ್ಲಿ (LSP) ಕಾರಣವಾಗಿದೆ.

ನಾಸಾ ವಿಜ್ಞಾನ ಭೂಮಿಯನ್ನು ಗಮನಿಸುವುದರ ವ್ಯವಸ್ಥೆಯಡಿ ಉತ್ತಮ ತಿಳಿವಳಿಕೆ ಭೂಮಿಯ ಕೇಂದ್ರೀಕೃತವಾಗಿದೆ, [7] ವಿಜ್ಞಾನ ಅಭಿಯಾನ ನಿರ್ದೇಶನಾಲಯದ Heliophysics ರಿಸರ್ಚ್ ಪ್ರೋಗ್ರಾಂ ಪ್ರಯತ್ನಗಳ ಮೂಲಕ heliophysics ಮುಂದುವರೆಯುತ್ತಿದ್ದ, [8] ನ್ಯೂ ಹೊರೈಜನ್ಸ್ ಮುಂದುವರಿದ ರೋಬಾಟ್ ಬಾಹ್ಯಾಕಾಶ ಕಾರ್ಯಗಳಲ್ಲಿ ಸೌರವ್ಯೂಹದ ಉದ್ದಕ್ಕೂ ದೇಹಗಳನ್ನು ಅನ್ವೇಷಿಸುವ, [9] ಅತ್ಯುತ್ತಮ ವೀಕ್ಷಣೆಗಳು ಮತ್ತು ಸಂಬಂಧಿಸಿದ ಕಾರ್ಯಕ್ರಮಗಳ ಮೂಲಕ ಬಿಗ್ ಬ್ಯಾಂಗ್ ಎಂದು ಆಸ್ಟ್ರೋಫಿಸಿಕ್ಸ್ ವಿಷಯಗಳು ಸಂಶೋಧನೆ. [10] ಉದಾಹರಣೆಗೆ ಹಸಿರುಮನೆ ಅನಿಲಗಳ ಗಮನಿಸುವುದರ ಉಪಗ್ರಹದಿಂದ ವಿವಿಧ ರಾಷ್ಟ್ರೀಯ ಮತ್ತು ಅಂತಾರಾಷ್ಟ್ರೀಯ ಸಂಸ್ಥೆಗಳೊಂದಿಗೆ ನಾಸಾ ಷೇರುಗಳನ್ನು ದಶಮಾಂಶ
ನೋಡಿ

*ಅಂತರರಾಷ್ಟ್ರೀಯ ಬಾಹ್ಯಾಕಾಶ ನಿಲ್ದಾಣ
ಉಲ್ಲೇಖಗಳು

ವರ್ಗ:ಬಾಹ್ಯಾಕಾಶ ಅನ್ವೇಷಣೆ
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನ
ಮುಂಬೈನ ಪ್ರೇಕ್ಷಣೀಯ ಸ್ಥಳಗಳು

ಮುಂಬಯಿನಲ್ಲಿರುವ ಪ್ರೇಕ್ಷಣೀಯ ಸ್ಥಳಗಳು :

# ಗೇಟ್ ವೇ ಆಫ್ ಇಂಡಿಯ
# ಕೊಲಾಬ
# ಟಾಜ್ ಮಹಲ್ ಹೋಟೆಲ್,
# ಛತ್ರಪತಿ ಶಿವಜಿ ಮಹಾರಾಜ್ ವಸ್ತುಸಂಗ್ರಹಾಲಯ
# ಛತ್ರಪತಿ ಶಿವಜಿ ಮಹಾರಾಜ್ ರೈಲ್ವೆ ನಿಲ್ದಾಣ
# ರಾಜಾಬಾಯಿ ಟವರ್
# ಮುಂಬಯಿ ವಿಶ್ವವಿದ್ಯಾಲಯ
# ಮೆರಿನ್ ಡ್ರೈವ್
# ಕ್ವೀನ್ಸ್ ನೆಕ್ಲೇಸ್
# ನಾರಿಮನ್ ಪಾಯಿಂಟ್
# ಎನ್. ಸಿ. ಪಿ. ಎ
# ಬ್ರೆಬೋರ್ನ್ ಸ್ಟೇಡಿಯಮ್
# ಚರ್ಚ್ ಗೇಟ್ ಸ್ಟೇಷನ್
# ಫ್ಲೋರಾ ಫೌಂಟೆನ್
# ಹಾರ್ನಿಮನ್ ವೃತ್ತ
# ಟೌನ್ ಹಾಲ್ ಹಾಗೂ ಏಶ್ಯಾಟಿಕ್ ಲೈಬ್ರೆರಿ
# ಮಿಂಟ್
# ಮುಂಬಯಿ ಮುನಿಸಿಪಲ್ ಕಚೇರಿ

ವರ್ಗ:ಮುಂಬಯಿ
ಎಸ್ಕಿಮೋ-ಅಲ್ಯೂಟ್ ಭಾಷೆಗಳು

ಎಸ್ಕಿಮೋ-ಅಲ್ಯೂಟ್ ಗ್ರೀನ್‍ಲ್ಯಾಂಡ್, ಕೆನಡಾದ ಆರ್ಕ್ಟಿಕ್ ಪ್ರದೇಶ, ಅಲಾಸ್ಕಾ ಮತ್ತು ಸೈಬೀರಿಯಾದ ಕೆಲ ಭಾಗಗಳಲ್ಲಿ ಸ್ಥಳೀಯವಾಗಿರುವ ಭಾಷೆಗಳನ್ನು ಒಳಗೊಂಡಿರುವ ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದು. ಈ ಕುಟುಂಬದೊಳಗೆ ಉತ್ತರ ಅಲಾಸ್ಕಾ, ಕೆನಡಾ ಮತ್ತು ಗ್ರೀನ್‍ಲ್ಯಾಂಡ್ ಪ್ರದೇಶಗಳಲ್ಲಿ ಉಪಯೋಗದಲ್ಲಿರುವ ಇನ್ಯುಇಟ್ ಭಾಷೆಗಳು, ಪಶ್ಚಿಮ ಅಲಾಸ್ಕಾ ಮತ್ತು ಸೈಬೀರಿಯಗಳಲ್ಲಿ ಉಪಯೋಗದಲ್ಲಿರುವ ಯುಪ್ಯಿಕ್ ಭಾಷೆಗಳು ಹಾಗು ಅಲ್ಯೂಷ್ಯನ್ ದ್ವೀಪಗಳಲ್ಲಿ ಉಪಯೋಗದಲ್ಲಿರುವ ಅಲ್ಯೂಟ್ ಭಾಷೆ ಸೇರುತ್ತವೆ.
ವಿಂಗಡಣೆ

ಎಸ್ಕಿಮೋ-ಅಲ್ಯೂಟ್
:ಅಲ್ಯೂಟ್ ಭಾಷೆ
:ಎಸ್ಕಿಮೋ (ಯುಪ್ಯಿಕ್, ಯುಇಟ್ ಮತ್ತು ಇನ್ಯುಇಟ್)
::ಮಧ್ಯ ಅಲಾಸ್ಕಾದ ಯುಪ್ಯಿಕ್ ಭಾಷೆ (10,000 ಜನ)
::ಅಲುಟೀಇಕ್ ಭಾಷೆ (400 ಜನ)
::ಸೈಬೀರಿಯದ ಯುಪ್ಯಿಕ್ ಭಾಷೆ ಅಥವಾ ಯುಇಟ್ (1400 ಜನ)
::ನೌಕನ್ (70 ಜನ)
::ಇನ್ಯುಇಟ್ ಭಾಷೆಗಳು ಅಥವಾ ಇನುಪಿಕ್ (75,000 ಜನ)
:ಸಿರೆನಿಕ್ (ಅಳಿದುಹೋಗಿರುವ ಭಾಷೆ)

ವರ್ಗ:ಭಾಷಾ ಕುಟುಂಬಗಳು
ವರ್ಗ:ಎಸ್ಕಿಮೋ-ಅಲ್ಯೂಟ್ ಭಾಷೆಗಳು
ಸಿ. ಪಿ. ಟ್ಯಾಂಕ್, ಮುಂಬೈ

ಸಿ.ಪಿ.ಟ್ಯಾಂಕ್,(C. P. Tank, Mumbai) ೧೭೭೫, ರಲ್ಲಿ 'ಕವಾಸ್ ಜಿ ರುಸ್ತಂಜಿ ಪಟೇಲ್',ರವರು, ಗಿರ್ ಗಾಮ್ ನಲ್ಲಿ, ನಿರ್ಮಿಸಲಾದ ಬೊಂಬಾಯಿನ ಅತ್ಯಂತ ಪುರಾತನವಾದ ಕೆರೆಗಳಲ್ಲೊಂದು. ಎಲ್ಲಾ ಇತರೆ ನಗರಗಳಂತೆ, ಬೊಂಬಾಯಿನ ಎಲ್ಲ ಕೆರೆಗಳೂ ನಿಧಾನವಾಗಿ ನಿವೇಶನಗಳಾಗಿ ಮಾರ್ಪಡ್ಡವು. ಅವುಗಳ ಜಾಗದಲ್ಲಿ ಭಾರಿ ಮ್ಯಾನ್ಶನ್ ಗಳು, ಮಾಲ್ ಗಳು, ವಾಣಿಜ್ಯ ಸಂಸ್ಥೆಗಳು, ಎದ್ದು ನಿಂತಿವೆ. 'ಬಂಗಾಂಗ ಕೆರೆ', ಇದಕ್ಕೆ ಅಪವಾದ." ಬಂಗಾಂಗ ಕೆರೆ ", ಅತಿಪುರಾತನ ಕಾಲದಿಂದಲೂ ಇದೆ. 'ಫ್ರಾಮ್ ಜಿ ಕವಾಸ್ ಜಿ ', ರವರು, "ಎಸ್ ಪ್ಲ ನೇಡ್ " ಗೆ, ತಗುಲಿದಂತೆ, ೧೮೩೧ ರಲ್ಲಿ ಒಂದು 'ಕೆರೆ', ಯನ್ನು ಕಟ್ಟಿಸಿದರು. ಈಗಲೂ, ಮುಂಬಯಿ ನ 'Metro Ad Lab', (ಹಿಂದಿದ್ದ ಪ್ರಖ್ಯಾತ, ' ಮೆಟ್ರೋ ಸಿನಿಮ', 'Metro Cinema'), ದ ಎದುರಿಗೆ, ಕೆರೆಯ ಹೆಸರಿನ, ಒಂದು ಹಳೆಯ ಫಲಕ ಕಾಣಿಸುತ್ತದೆ.
ಉಲ್ಲೇಖಗಳು


* ವಿಕಿಪೀಡಿಯ ಸಿ.ಪಿ.ಟ್ಯಾಂಕ್

ವರ್ಗ:ಚುಟುಕು
ವರ್ಗ:ಜಲಾಶಯಗಳು
ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ಕೊಸೊವೊ

ಕೊಸೊವೊ ( - ಕೊಸೊವ, - ಕೊಸೊವೊ, ) ಕೆಲವು ದೇಶಗಳಿಂದ ಮನ್ನಣೆ ಪಡೆದಿರುವ ಪೂರ್ವ ಯುರೋಪ್ನ ಒಂದು ಭೂಆವೃತ ದೇಶ. ಸೆರ್ಬಿಯ ಈ ಪ್ರದೇಶವನ್ನು ತನ್ನ ಭಾಗವೆಂದು ಕಾಣುತ್ತದೆ. ಇದರ ಉತ್ತರಕ್ಕೆ ಸೆರ್ಬಿಯಾ, ಪಶ್ಚಿಮಕ್ಕೆ ಮಾಂಟೆನೆಗ್ರೊ, ಮತ್ತು ದಕ್ಷಿಣಕ್ಕೆ ಅಲ್ಬೇನಿಯ ಮತ್ತು ಉತ್ತರ ಮ್ಯಾಸೆಡೊನಿಯಗಳಿವೆ. ಸುಮಾರು ೨ ಮಿಲಿಯನ್ ಜನರನ್ನು ಹೊಂದಿರುವ ಈ ದೇಶದಲ್ಲಿ ಬಹುಪಾಲು ಜನ ಅಲ್ಬೇನಿಯನರು.

೧೯೯೯ರ ಕೊಸೊವೊ ಯುದ್ಧದ ನಂತರ ಸಂಯುಕ್ತ ರಾಷ್ಟ್ರ ಸಂಸ್ಥೆಯು ಇದನ್ನು ನೇಟೊ ನೇತೃತ್ವದ ಸುರಕ್ಷೆಯೊಂದಿಗೆ ತನ್ನ ಆಡಳಿತಕ್ಕೆ ತಗೆದುಕೊಂಡಿತು. ಅನೇಕ ಮಾತುಕತೆಗಳು ಯಾವುದೇ ಫಲಿತಾಂಶ ನೀಡದಿದ್ದಾಗ ಕೊಸೊವೊದ ತಾತ್ಕಾಲಿಕ ಸರ್ಕಾರ ಫೆಬ್ರುವರಿ ೧೭, ೨೦೦೮ರಂದು ತಾನಾಗಿ ತಾನೇ ಸ್ವಾತಂತ್ರ್ಯವನ್ನು ಘೋಷಿಸಿಕೊಂಡಿತು.
ಉಲ್ಲೇಖಗಳು

ವರ್ಗ:ಯುರೋಪ್ ಖಂಡದ ದೇಶಗಳು
ನಾ-ದೆನೆ ಭಾಷೆಗಳು

ನಾ-ದೆನೆ ಅಮೇರಿಕ ಖಂಡಗಳ ಸ್ಥಳೀಯ ಜನರ ಭಾಷೆಗಳನ್ನು ಒಳಗೊಂಡಿರುವ ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದು.
ವಿಂಗಡಣೆ

ನಾ-ದೆನೆ ಕುಟುಂಬದೊಳಗೆ ಈ ಕೆಳಗಿನ ಭಾಷೆಗಳು ಸೇರುತ್ತವೆ:
* ತ್ಲಿಂಗಿಟ್ ಭಾಷೆ: ೭೦೦ ಜನ
* ಅಥಬಾಸ್ಕನ್-ಇಯಾಕ್
** ಇಯಾಕ್ ಭಾಷೆ: ೨೦೦೮ರಲ್ಲಿ ಅಳಿದುಹೋಯಿತು
** ಅಥಬಾಸ್ಕನ್ ಭಾಷೆಗಳು

ಆರಿಜೋನ ಮತ್ತು ನ್ಯೂ ಮೆಕ್ಸಿಕೊಗಳಲ್ಲಿ ಉಪಯೋಗದಲ್ಲಿರುವ ನವಾಹೊ ಭಾಷೆ ಈ ಕುಟುಂಬದ ಭಾಷೆಗಳಲ್ಲಿ ಹೆಚ್ಚು ಉಪಯೋಗದಲ್ಲಿರುವ ಭಾಷೆ. ದಕ್ಷಿಣ ಅಲಾಸ್ಕಾದಲ್ಲಿ ಉಪಯೋಗದಲ್ಲಿದ್ದ ಇಯಾಕ್ ಭಾಷೆಯ ಕೊನೆ ಮಾತುಗಾರ ೨೦೦೮ರಲ್ಲಿ ನಿಧನ ಹೊಂದಿದನು. ಅಥಾಬಾಸ್ಕನ್ ಭಾಷೆಗಳು, ಟ್ಲಿಂಗಿಟ್ ಭಾಷೆ ಮತ್ತು ಎಯಕ್ ಭಾಷೆ ಈ ಭಾಷೆಯಲ್ಲಿ ಸೆರಿಕೊಂಡಿದೆ.


ವರ್ಗ:ಭಾಷಾ ಕುಟುಂಬಗಳು
*
ಮುಂಬೈ ನ ಬೊಹ್ರಾ ಮುಸಲ್ಮಾನರು

'ಬೊಹ್ರಾ', ಗಳು, ' ಶಿಯ' ಮುಸ್ಲಿಮ್ ಪಂಗಡಕ್ಕೆ ಸೇರಿದವರು. ಮನೆಯಮಾತು, ಗುಜರಾತಿ. ೧೧ ನೆಯ ಶತಮಾನದಲ್ಲಿ ಗುಜರಾತ್ ನ ಹಲವಾರು ಹಿಂದುಗಳನ್ನು ಮತಾಂತರಗೊಳಿಸಲಾಗಿತ್ತು. ಇವರೆಲ್ಲಾ ಬೊಹ್ರಾ ಮುಸಲ್ಮಾನರಾದರು. ಚಿಕ್ಕ ಪುಟ್ಟ ಉದ್ಯೋಗಗಳನ್ನು, ವ್ಯಾಪರಗಳನ್ನು ಮಾಡಿ ತಮ್ಮ ಜೀವನವನ್ನು ಸಾಗಿಸುತ್ತಿದ್ದರು. 'ಬೊಹ್ರಾ ಮುಸ್ಲಿಮ್ ಸಮುದಾಯ' ದ ಅತಿಹೆಚ್ಚು ಮಂದಿ ಮುಂಬಯಿನಲ್ಲಿ ವಾಸಮಾಡುತ್ತಾರೆ.
'ಬೊಹ್ರಾ ಮುಸಲ್ಮಾನರ, ಧರ್ಮಗುರುಗಳು', 'ಸಯ್ಯೆದ್ ನ,' ರವರು :

'ಸಯ್ಯೆದ್ ನ', ಅವರ ಮತದ ಗುರುಗಳು. ಗುಜರಾತ್ ನಿಂದ, ಬೊಂಬಾಯಿಗೆ, ಬಹಳ ಹಿಂದೆಯೇ, ಬೊಹ್ರಾಗಳು ವಲಸೆಬಂದರು. ವ್ಯಾಪಾರವೇ ಅವರ ಮೂಲ ಹವ್ಯಾಸ. ಎಲ್ಲಾ ವಸ್ತುಗಳನ್ನು ಹರಾಜಿನಲ್ಲಿ ಕೊಳ್ಳುತ್ತಿದ್ದರು. ೧೯ ನೆಯ ಶತಮಾನದ ಮಧ್ಯಭಾಗದಲ್ಲಿ, ಹೊಸದಾಗಿ ಆರಂಭವಾದ, "ಫ್ಯಾನ್ಸಿ ಅಂಗಡಿ,' ಗಳಿಂದಾಗಿ ಅವರ ವ್ಯಾಪಾರಕ್ಕೆ ಧಕ್ಕೆ ಬಂತು. ಅವರು ಬೇರೆ ಬೇರೆ ವ್ಯಾಪಾರದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ನಂತರ, ಆಹಾರಪದಾಥಗಳನ್ನು ಚಿಲ್ಲರೆಯಾಗಿ ಮಾರಾಟಮಾಡಲು ಪ್ರಾರಂಭಿಸಿದರು. ಪ್ರಮುಖವಾಗಿ 'ಮಾಂಸ', ಹಾಗೂ ಅದಕ್ಕೆಸಂಬಂಧಿಸಿದ ವಸ್ತುಗಳ ಚಿಲ್ಲರೆ ವ್ಯಾಪಾರ. 'ಹಾರ್ಡ್ ವೇರ್ ಅಂಗಡಿ,' ಗಳಿಂದಲೇ ಅನೇಕರು ಜೀವನ ನಿರ್ವಹಣೆ ಮಾಡುತ್ತಿದ್ದಾರೆ. ಬೊಂಬಾಯಿನ ಉತ್ತರ ಕೋಟೆ, ಪ್ರದೇಶದಲ್ಲಿ, ಈಗಿನ 'ಜನರಲ್ ಪೋಸ್ಟ್ ಆಫೀಸ್' ಬಳಿ, ಇವರ ವಾಸ್ತವ್ಯ. ಅದನ್ನು ಈಗಲೂ, "ಬೋರಿ ಬಂದರ್," ಎನ್ನುತ್ತಾರೆ.
ಮುಂಬಯಿ ನ ಸುಪ್ರಸಿದ್ಧ " ಬೋರಿಬಂದರ್ ", ಹೆಸರು ಬಂದಿರುವುದು, ಬೊಹ್ರಾಮುಸಲ್ಮಾನರ ವಾಸಸ್ಥಾನವಾದದ್ದರಿಂದ

'ಬೊಹ್ರಾ,' ಗಳು ಇರುವ ಜಾಗ, ಈಗಲೂ 'ಬೋರಾ ಬಝಾರ್' ಎಂದು ಪ್ರಸಿದ್ಧಿಯಾಗಿದೆ. ೧೯ ನೆಯ ಶತಮಾನದ ನಂತರದಲ್ಲಿ, ಬೊಂಬಾಯಿನ ಅತಿ ಹೆಚ್ಚು ಸಾಹುಕಾರರ ಗುಂಪಿನಲ್ಲಿ ಅವರು ಕಾಣಿಸಿಕೊಳ್ಳತೊಡಗಿದರು. ಅವರಲ್ಲಿ ಪ್ರಮುಖರೆಂದರೆ, 'ತ್ಯಾಬ್ಜಿಗಳು', ಹಾಗೂ,ನೂರುದ್ದೀನ್,' ಪಂಗಡಗಳು. ನೂರುದ್ದೀನ್ ಮುಸ್ಲಿಮ್ ಜನ,'ಚೈನ ವ್ಯಾಪಾರ,' ದಿಂದ ಭಾರಿ ಹಣ ಸಂಪಾದಿಸಿದರು. ಹೆಚ್ಚಾದ ಹಣವನ್ನು ಬೇರೆ ಉದ್ಯಮಗಳಲ್ಲಿ ಹಾಕಿ, 'ಹೊಸ ಬಿಝಿನೆಸ್' ಪ್ರಾರಂಭಿಸಿದರು. ಆಗಿನ ಕಾಲದಲ್ಲಿ ಕೆಲವು ಪಾರ್ಸಿ ವ್ಯಾಪಾರಸ್ಥರು ಮಾಡಿದರೀತಿಯಲ್ಲಿ, ತಾವೂ ಮುಂದುವರೆದರು. ೧೯ ನೆಯ ಶತಮಾನದ ಅಂತ್ಯದಲ್ಲಿ, 'ಬದ್ರುದ್ದೀನ್ ತ್ಯಾಬ್ ಜಿ', ಯವರು,,'ಬಾಂಬೆಹೈ ಕೋರ್ಟ್,' ಜಡ್ಜ್ ಆಗಿದ್ದರು.
ಕೆಲವು, ಸುಪ್ರಸಿದ್ಧ, ಬೊಹ್ರಾ ಮುಸಲ್ಮಾನರು

* 'ಸರ್ ಆದಮ್ ಜಿ ಪೀರ್ ಭಾಯಿ'.
* 'ಆಲಿ ಭಾಯ್ ಮುಲ್ಲ ಜೀವನ್ ಜಿ'.
* 'ಕರೀಮ್ ಜಿ ಜೀವನ್ ಜಿ'.
* 'ನಾಮನ್ ಕಂಟ್ರಾಕ್ಟರ್'.
* 'ಅಸ್ಘರ್ ಆಲಿ ಎಂಜಿನಿಯರ್'.

ವರ್ಗ:ಮುಂಬಯಿ
ಮೂಲಧಾತುಗಳ ಪಟ್ಟಿ

ಇದು ಮೂಲಧಾತುಗಳ ಪಟ್ಟಿ. ಮೂಲಧಾತುಗಳನ್ನು ಯಾವ ರೀತಿಯವೆಂಬುದನ್ನು ಬಣ್ಣದಿಂದ ಸೂಚಿಸಲಾಗಿದೆ.

ಪ್ರತಿ ಮೂಲಧಾತುವಿನ ಚಿಹ್ನೆ, ಅದರ ಪರಮಾಣು ಸಂಖ್ಯೆ, ಅದರ ಪರಮಾಣು ತೂಕ ಅಥವಾ ಅದರ ಅತ್ಯಂತ ಸ್ಥಿರ ಸಮಸ್ಥಾನಿ, ಮತ್ತು ಅದರ ಸಮೂಕ ಸಂಖ್ಯೆ ಮತ್ತು ಆವರ್ತ ಸಂಖ್ಯೆ ಕೊಡಲ್ಪಟ್ಟಿದೆ.


]]
ಟಿಪ್ಪಣಿಗಳು


ಉಲ್ಲೇಖಗಳು

*Atomic Weights of the Elements 2001, Pure Appl. Chem. 75(8), 1107-1122, 2003. Retrieved June 30, 2005. Atomic weights of elements with atomic numbers from 1-109 taken from this source.
*IUPAC Standard Atomic Weights Revised (2005).
*WebElements Periodic Table. Retrieved June 30, 2005. Atomic weights of elements with atomic numbers 110-116 taken from this source.

*
ವರ್ಗ:ವಿಜ್ಞಾನ
ವರ್ಗ:ರಸಾಯನಶಾಸ್ತ್ರ

af:Lys van elemente volgens naam
ar:قائمة عناصر (اسم)
ast:Llistáu d'elementos por nome
br:Roll an elfennoù hervez o anvioù
cy:Rhestr elfennau yn nhrefn yr wyddor
da:Grundstoffer (alfabetisk)
en:List of elements
eo:Listo de kemiaj elementoj laŭ nomo
es:Anexo:Elementos químicos por orden alfabético
eu:Elementu kimikoen zerrenda izenaren arabera
fr:Liste des éléments par nom
ga:Liosta dúl de réir ainm
hu:Kémiai elemek listája betűrendben
ia:Lista de elementos per nomine
is:Listi yfir frumefni eftir nafni
ja:元素の名前順一覧
lb:Lëscht vun den Elementer no Numm
nl:Lijst van elementen op naam
nn:Grunnstoffliste etter namn
pl:Pierwiastki chemiczne według nazw
pt:Lista de elementos por ordem alfabética
ro:Lista elementelor chimice după nume
ru:Алфавитный список химических элементов
simple:List of elements by name
sk:Zoznam chemických prvkov podľa mena
sl:Abecedni seznam kemičnih elementov
sv:Lista över grundämnen efter namn
sw:Orodha ya elementi
uk:Алфавітний список хімічних елементів
vi:Tên các nguyên tố
vo:Lised löminas kiemavik
wa:Djivêye des elemints tchimikes, d' après leu no
zh:元素名称列表
zh-yue:元素名表
ಜೆಹಾಂಗೀರ್ ಆರ್ಟ್ ಗ್ಯಾಲರಿ

"'ಜೆಹಾಂಗೀರ್ ಆರ್ಟ್ ಗ್ಯಾಲರಿ"', ಮುಂಬಯಿನ ಒಂದು ಪ್ರತಿಷ್ಠಿತ ವರ್ಣಚಿತ್ರ, ಕಲಾಕಾರರ, ಶಿಲ್ಪ ಕಲಾವಿದರ, ಕಲಾರಸಿಕರ, ಹಾಗೂ ಪ್ರತಿಭಾವಂತ, ಉದಯೋನ್ಮುಖ ಕಲಾವಿದರು ತಮ್ಮ ಕಲಾಕೃತಿಗಳನ್ನು ಇಲ್ಲಿ ಪ್ರದರ್ಶಿಸಬಹುದು. ಹಳದಿ ಬಣ್ಣದ ಕಲ್ಲುಗಳಿಂದ ನಿರ್ಮಾಣಮಾಡಿರುವ, ಸಮರ್ಪಕವಾಗಿ, ಅಚ್ಚುಕಟ್ಟಾಗಿ, ಸಜಾವಟ್ಟಾಗಿರುವ, ಈಗಾಗಲೇ ಪ್ರಸಿದ್ಧಿಪಡೆದ ಕಲಾನಿಪುಣರಿಗೆ, ಹಾಗೂ ಚಿತ್ರಕಲೆಯಲ್ಲಿ ಹೆಚ್ಚಿನದನ್ನು ಸಾಧಿಸಿ, ಅದನ್ನು ಕಲಾ-ರಸಿಕರಿಗೆ, ತೋರಿಸಬಯಸುವವರಿಗೆ, "ಕಲಾಕ್ಯಾನ್ ವಾಸ್," ನ್ನು ಮಾರಾಟಮಾಡುವರಿಗೆ, "ಕಲಾಕಾಶಿ" ಎಂದು ಹೆಸರು ಗಳಿಸಿದೆ.
೧೯೫೨ ರಲ್ಲಿ ಸ್ಥಾಪನೆ

ಇಂತಹ, " ವಿಶ್ವವಿಖ್ಯಾತ-ಕಲಾಪ್ರದರ್ಶನ ಕೇಂದ್ರ ", ದ ಕಲ್ಪನೆ, ಬಂದಿದ್ದು, ಕನ್ನಡದಕಲಾವಿದ 'ಕೆ. ಕೆ. ಹೆಬ್ಬಾರ್‌', ಹಾಗೂ, ಪ್ರಖಾತ ವಿಜ್ಞಾನಿ, ಮತ್ತು ಕಲಾವಿದ, 'ಹೋಮಿ ಜಹಂಗೀರ್ ಭಾಬಾ,'ರವರ ಆಸೆಯ ಕರೆಯಮೇರೆಗೆ 'ಜೆಹಾಂಗೀರ್ ಆರ್ಟ್ ಗ್ಯಾಲರಿ' ಅಸ್ತಿತ್ವಕ್ಕೆ ಬಂತು. 'ಸರ್. ಕವಾಸ್ ಜಿ ಜೆಹಾಂಗೀರ್,' ರವರ ಉದಾರ ಕಲಾಪೋಷಣೆಯ ಸಹಕಾರದಿಂದ, ೧೯೫೨ ರಲ್ಲಿ ಇದು ರೂಪುಗೊಂಡಿತು. ಈ ಪ್ರಖ್ಯಾತ ಕಲಾಮಂದಿರದ ನಿರ್ವಾಹಕರು, " ಬಾಂಬೆ ಆರ್ಟ್ ಸೊಸೈಟಿ,' ಯವರು. 'ಜೆಹಾಂಗೀರ್ ಆರ್ಟ್ ಪ್ರದರ್ಶನಾಲಯ,' ದ ಪೂರ್ಣ ವೆಚ್ಚವನ್ನು 'ಸರ್ ಜೆಹಾಂಗೀರ್ ,' ರವರು ವಹಿಸಿಕೊಂಡರು. 'ಕಾಲಾಘೋಡ,' ಇಲಾಖೆಯಲ್ಲಿ ಸ್ಥಾಪಿಸಲಾದ ಈ "ಕಲಾ-ಪ್ರದರ್ಶನ ತಾಣ" ದಲ್ಲಿ ತಮ್ಮ ಕಲೆಯ ಪರಿಚಯಮಾಡಿಸುವ ಆಸೆಯಿಂದ ಬಂದವರಿಗೆ ಒಳ್ಳೆಯ ಸೌಕರ್ಯಗಳು ಲಭ್ಯವಿವೆ. ಹತ್ತಿರದಲ್ಲಿ ಸುಪ್ರಸಿದ್ಧ"ಛತ್ರಪತಿ ಶಿವಾಜಿ ಮಹಾರಾಜ್ ಮ್ಯೂಸಿಯೆಮ್,ಮುಂಬಯಿ" ಇದೆ. "ಜೆಹಾಂಗೀರ್ ಆರ್ಟ್ ಗ್ಯಾಲರಿ" ಮತ್ತು ೪ 'ಎಕ್ಸಿಬಿಶನ್ ಹಾಲ್, ಗಳನ್ನು ಹೊಂದಿದೆ. 'ಭಾರಿ ಕಲೆಯ ಪೋಶಕ ಸಂಸ್ಥೆ,ಯಾದ ಇಲ್ಲಿ 'ಭಾರತೀಯ ಚಿತ್ರಕಲಾ ಪರಂಪರೆ'ಯನ್ನು ಕಾಣಬಹುದು.
ಕಾಲಾಘೋಡಾ ಫೆಸ್ಟಿವಲ್

30, ಅಕ್ಟೋಬರ್ 1998, ರಲ್ಲಿ ಸ್ಥಾಪಿತವಾದ 'ಕಾಲಾಘೋಡಾ ಅಸೋಸಿಯೇಷನ್' ನವರು ಆಯೋಜಿಸುವ 'ಕಾಲಾಘೋಡಾ ಫೆಸ್ಟಿವಲ್' ಬಹಳ ಮಹತ್ವದ ಫೆಸ್ಟಿವಲ್ ಆಗಿದೆ. 'ಜಹಾಂಗೀರ್ ಆರ್ಟ್ ಗ್ಯಾಲರಿ', ಆ ಸಮಯದಲ್ಲಿ ಬಹಳ ಮಹತ್ವದ ಕಾರ್ಯಗಳನ್ನು ನಿಭಾಯಿಸುತ್ತದೆ. ಮುಂಬಯಿನ ನಾಗರಿಕರಿಗೆ ಮತ್ತು ಕಲಾರಾಧಕರಿಗೆ ಇದು ಒಳ್ಳೆಯ ಸ್ಥಳವಾಗಿದೆ.
'ಸಮೋವರ್ ಉಪಹಾರ ಗೃಹ'

'ಸಮೋವರ್,' ಎಂಬ ಅತಿ-ಸುವ್ಯವಸ್ಥಿತ, ಅತ್ಯಂತ ಅಚ್ಚುಕಟ್ಟು, ಹಾಗೂ ಕಲಾವಂತರಿಗೆ, ಕುಳಿತು ಸಮಾಲೋಚಿಸಲು ಅನುಕೂಲಹೊಂದಿದ ಮೆಚ್ಚಿನ 'ಕೆಫೆ,' ಇದೆ. ' ೧೯೭೦ ರ ದಶಕದ,'ಸಮಾಜವಾದ,' ದ ಹೆಜ್ಜೆಯ ಗುರುತುಗಳನ್ನು ನಾವು ಇಲ್ಲಿ ಕಾಣಬಹುದು. ಅತ್ಯಂತ ಸುಪ್ರಸಿದ್ಧ ಕಲಾವಿದರು ಉಪಹಾರ ಗೃಹದಲ್ಲಿ ಚಹಾಸೇವಿಸಲು ಬರುತ್ತಾರೆ. ಇಲ್ಲಿ ಅಂತಹ ಪ್ರತಿಭಾನ್ವಿತ, ಕಲಾರಾಧಕರೆಲ್ಲಾ ಬಂದು, ತಮ್ಮ ಯೋಗದಾನವನ್ನು ಕೊಡುತ್ತಾರೆ. ಇಲ್ಲಿನ ಯಾವ 'ಕಲಾ-ಶಿಲ್ಪಪ್ರದರ್ಶನ,' ಗಳಿಗೂ, 'ಪ್ರವೇಶ ಶುಲ್ಕ'ವಿಲ್ಲ.
ಸಮೋವರ್ ಈಗ ಮುಚ್ಚಲ್ಪಟ್ಟಿದೆ

'ಜಹಾಂಗೀರ್ ಆರ್ಟ್ ಗ್ಯಾಲರಿ',ಗೆ ಸ್ಥಳದ ಕೊರತೆಯಿಂದಾಗಿ ಸಮೋವರ್ ನ್ನು ಮುಚ್ಚುವ ತೀರ್ಮಾನ ತೆಗೆದುಕೊಳ್ಳಬೇಕಾಯಿತು. ಹೊಸ ಹೊಸ ಪ್ರದರ್ಶನಗಳನ್ನು ಆಯೋಜಿಸಲು ಇರುವಜಾಗವನ್ನು ಅತಿ ಎಚ್ಚರಿಕೆಯಿಂದ ವಿನಿಯೋಗಿಸಲಾಗಿದೆ. ೫೦ ವರ್ಷಗಳ ಹಿಂದೆ ಉಶಾ ಖನ್ನ ಎಂಬ ಯುವತಿಯೊಬ್ಬಳು 'ಸಮೋವರ್ ರೆಸ್ಟಾರೆಂಟ್' ನ್ನು ಪ್ರಾರಂಭಿಸಿದ್ದರು. 'ಉಶಾಖನ್ನ' ಆಗಿನ ಕಾಲದ ಬಾಲಿವುಡ್ ನ ಅತ್ಯಂತ ಮೇರು ನಟನಾಗಿ ಹೆಸರುಗಳಿಸಿದ್ದ ನಟ, ಬಲ್ರಾಜ್ ಸಹಾನಿಯವರ ಅಣ್ಣನ ಮಗಳು. ಜುಹು, ಜಿಲ್ಲೆಯಲ್ಲಿ ವಾಸವಾಗಿರುವ ಉಶಾರವರಿಗೆ, 'ಮಾಳವಿಕಾ ಸಾಂಘ್ವಿ', ಸೇರಿದಂತೆ, ೩ ಚಿಕ್ಕ ಮಕ್ಕಳಿದ್ದಾರೆ.
ಉಲ್ಲೇಖಗಳು


ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ವರ್ಗ:ಕಲೆ
ಕುಂಭಕರ್ಣ

ಕುಂಭಕರ್ಣನು ರಾಮಾಯಣದಲ್ಲಿ ಬರುವ ಒಂದು ಪಾತ್ರ. ಈತ ರಾವಣನ ತಮ್ಮ ಹಾಗೂ ಭಾರಿ ಪರಾಕ್ರಮಿ. ಇವನು ೬ ತಿಂಗಳ ಕಾಲ ಮಲಗಿರುತಿದ್ದ ಮತ್ತು ಉಳಿದ ೬ ತಿಂಗಳ ಕಾಲ ಊಟ ಮಾಡತಿದ್ದ.

ಬ್ರಹ್ಮ ಮಾನಸ ಪುತ್ರರಲ್ಲಿ ಒಬ್ಬರಾದ ಪುಲಸ್ತ ಮಹರ್ಷಿಗಳಿಗೆ ವಿಶ್ರಾವಸು ಎಂಬ ಮಗನಿದ್ದನು. ಇವನು ಮಹಾ ತಪಸ್ವಿ. ಇವನಿಗೆ ಕೈಕಸಿ ಎಂಬ ಪತ್ನಿಯಿದ್ದಳು. ಇವಳ ಮಕ್ಕಳೇ ರಾವಣ, ಕುಂಭಕರ್ಣ, ಶೂರ್ಪನಖೀ, ಹಾಗೂ ವಿಭೀಷಣ
ಉಲ್ಲೇಖಗಳು
ಬಾಹ್ಯ ಸಂಪರ್ಕಗಳು

*Sri Lanka, Virtual Library. KUMBHAKARNA
*Pot-Ear's Awakening. From the Ramayana, as translated by Arthur W. Ryder
*From Bheemashankar Temple in Pune
ಉಲ್ಲೇಖಗಳು

ವರ್ಗ:ರಾಮಾಯಣದ ಪಾತ್ರಗಳು
ಜಾರ್ಜ್ ವಿಟೆಟ್

ಜಾರ್ಜ್ ವಿಟೆಟ್ (೧೮೪೭ - ೧೯೨೬, ಆಂಗ್ಲದಲ್ಲಿ: George Wittet) ಬಾಂಬೆ ನಗರದಲ್ಲಿ ಕೆಲಸ ಮಾಡಿದ ಸ್ಕಾಟಿಷ್ ವಾಸ್ತುಶಿಲ್ಪಿಯಾಗಿದ್ದರು.

ವಿಟೆಟ್ ರವರು ೨೬ನೇ ನವೆಂಬರ್ ೧೮೪೭ರಂದು ಸ್ಕಾಟ್ಲ್ಯಾಂಡ್‍ ದೇಶದ ಬ್ಲೇರ್ ಅಠೋಲ್ ಗ್ರಾಮದಲ್ಲಿ ಜನಿಸಿದರು.

ಪರ್ತ್ ನಗರದಲ್ಲಿ ಆಂಡ್ರೂ ಹೈಟನ್ ರವರ ಬಳಿ ವಾಸ್ತುಶಿಲ್ಪವನ್ನು ಕಲಿತರು. ಮೊದಲಾಗಿ ಸ್ಕಾಟ್ಲ್ಯಾಂಡ್‍ನ ಎಡಿನ್ಬರ್ಗ್ ಮತ್ತು ಇಂಗ್ಲೆಂಡ್‍ನ ಯಾರ್ಕ್ ನಗರಗಳಲ್ಲಿ ಕೆಲಸ ಮಾಡಿದರು. ಆನಂತರ ೧೯೦೪ರಲ್ಲಿ ಬಾಂಬೆ (ಈಗಿನ ಮುಂಬೈ) ನಗರದ ಕನ್ಸಲ್ಟಿಂಗ್ ಆರ್ಕಿಟೆಕ್ಟ್ ಆಗಿದ್ದ ಜಾನ್ ಬೆಗ್ ರವರ ಬಳಿ ಕೆಲಸ ಮಾಡಲು ಭಾರತಕ್ಕೆ ಬಂದು ಸೇರಿದರು. ಇವರಿಬ್ಬರೂ ಜೊತೆಸೇರಿ ಬಾಂಬೇಯಿನಲ್ಲಿ ಇಂಡೋ-ಸರೆಸೆನಿಕ್ ಶೈಲಿ ಪದ್ಧತಿಯಲ್ಲಿ ಅನೇಕ ಕಟ್ಟಡಗಳನ್ನು ನಿರ್ಮಿಸಿದ್ದರು. ಇವುಗಳಲ್ಲಿ ಸುಮಾರು ಕಟ್ಟಡಗಳು ಈಗ ಮುಂಬೈ ನಗರದ ವಿಶೇಷ ಹೆಗ್ಗುರುತುಗಳಾಗಿ ಪರಿಗಣಿಸಲಾಗಿವೆ.

ವಿಟೆಟ್ ರವರು ತೀವ್ರವಾದ ಭೇದಿ ರೋಗದಿಂದ ನರಳಿ ಬೊಂಬಾಯಿನಲ್ಲೇ ೧೧ನೇ ಸೆಪ್ಟೆಂಬರ್ ೧೯೨೬ ರಂದು ಮರಣ ಹೊಂದಿದರು. ಅವರ ದೇಹವನ್ನು 'ಸಿವ್ರಿಯ ಸ್ಮಶಾನ'ದಲ್ಲಿ ದಫನು ಮಾಡಲಾಯಿತು. ಇಂಡೊ-ಸಾರ್ಸನಿಕ್ ಪದ್ಧತಿಯ ಕಟ್ಟಡ ನಿರ್ಮಾಣವನ್ನು ಹೆಚ್ಚು ಜನಪ್ರಿಯ ಮಾಡಲು ಜಾನ್ ಬೆಗ್ ಜೊತೆ ಸೇರಿ ಹಲವು ಮಹತ್ವದ ಕಟ್ಟಡಗಳ ನಿರ್ಮಾಣಕ್ಕೆ ನಾಂದಿಯಾದವರು.
ವಿಟೆಟ್ ರವರು ನಿರ್ಮಿಸಿದ ಕೆಲವು ಕಟ್ಟಡಗಳು

ಬಾಂಬೆ ನಗರದಲ್ಲಿ ವಿಟೆಟ್‍ರವರು ಈ ಕೆಳಗಿನ ಕಟ್ಟಡಗಳ ವಿನ್ಯಾಸದಲ್ಲಿ ತೊಡಗಿಸಿಕೊಂಡಿದ್ದರು:
* ಪ್ರಿನ್ಸ್ ಆಫ್ ವೇಲ್ಸ್ ಮ್ಯೂಸಿಯೆಮ್
* ಗೇಟ್ ವೇ ಆಫ್ ಇಂಡಿಯ
* ದಿ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್
* ದ ಸ್ಮಾಲ್ ಕಾಸೆಸ್ ಕೋರ್ಟ್
* ದ ವಾಡಿಯ ಮೆಟರ್ನಿಟಿ ಹಾಸ್ಪಿಟಲ್
* ದ ಕೆ.ಇ.ಎಮ್. ಹಾಸ್ಪಿಟಲ್
* ಮುಂಬಯಿ ಹೌಸ್, ಟಾಟಾ ಬೃಹತ್ ಉದ್ಯೋಗಗಳ ಪ್ರಧಾನ ಕಛೇರಿ.
ಇವತ್ತು ಪಾಕಿಸ್ತಾನಲ್ಲಿರುವ ಕರಾಚಿ ನಗರದಲ್ಲಿ ಕರಾಚಿ ಪೋರ್ಟ್ ಟ್ರಸ್ಟ್ ಸಂಸ್ಥೆಯ ಪ್ರಧಾನ ಕಛೇರಿಯ ಕಟ್ಟಡವನ್ನೂ ವಿನ್ಯಾಸಗೊಳಿಸಿದರು.
ಉಲ್ಲೇಖಗಳು

ವರ್ಗ:ಮುಂಬಯಿ
ವರ್ಗ:ವಾಸ್ತುಶಿಲ್ಪಿಗಳು
ವರ್ಗ:ಮುಂಬಯಿನ ಕಟ್ಟಡ ಶಿಲ್ಪಿಗಳು
ಜಾನ್ ಬೆಗ್, ಮುಂಬಯಿ

ಜಾನ್ ಬೆಗ್(೧೮೭೮-೧೯೨೬)ಪ್ರಸಿದ್ಧ ವಾಸ್ತುಶಿಲ್ಪಿ.
ಜನನ ಹಾಗೂ ಬಾಲ್ಯ

ಜಾನ್ ಬೆಗ್‍ರವರು ಸ್ಕಾಟ್‍ಲ್ಯಾಂಡ್ನ ಬ್ಲೇರ್ ಆಥೋಲ್‍ನಲ್ಲಿ ಜನಿಸಿದರು.
ವೃತ್ತಿ ಜೀವನ

ಜಾನ್ ಬೆಗ್‍ರವರು ಭಾರತಕ್ಕೆ ೧೯೦೧ ರಲ್ಲಿ, 'ಕನ್ಸಲ್ಟಿಂಗ್ ಆರ್ಕಿಟೆಕ್ಟ್,' ಆಗಿ ಬಂದರು. ೧೯೦೬ ರಲ್ಲಿ, ಭಾರತ ಸರ್ಕಾರಕ್ಕೆ 'ಕನ್ಸಲ್ಟಿಂಗ್ ಆರ್ಕಿಟೆಕ್ಟ್' ಆಗಿ ನೇಮಿಸಲ್ಪಟ್ಟರು. ಮುಂಬಯಿ ನಗರದ ಹಲವಾರು ಕಟ್ಟಡಗಳನ್ನು "ಇಂಡೋ-ಸಾರ್ಸೆನಿಕ್" ಶೈಲಿಯಲ್ಲಿ, ನಿರ್ಮಿಸಲು ಅವರ ಜೊತೆಯಾದವರು, 'ಜಾರ್ಜ್ ವಿಟೆಟ್' ರವರು. " ಜನರಲ್ ಪೋಸ್ಟ್ ಆಫೀಸ್ " ಕಟ್ಟಡ, 'ಬೆಗ್' ರವರ ಅತ್ಯಂತ ಪ್ರಿಯವಾದ ಕಟ್ಟಡಗಳಲ್ಲೊಂದು. ಅದನ್ನು ಬಿಜಾಪುರದ ಗೋಲ್ ಗುಂಬಝ್ ಶೈಲಿಯಲ್ಲಿ ನಿರ್ಮಿಸಿ ಅವರು ಹೆಸರುಮಾಡಿದರು. ಮುಂದೆ ಪ್ರಿನ್ಸ್ ಆಫ್ ವೇಲ್ಸ್ ಮ್ಯೂಸಿಯೆಮ್ ನಿರ್ಮಿಸುವ ಸಮಯದಲ್ಲಿ ಅವರ ಯುವ-ಮಿತ್ರ 'ವಿಟೆಟ್' ರವರನ್ನು ಬಿಜಾಪುರಕ್ಕೆ, 'ಗೋಲ್ ಗುಂಬಝ್,' ನ ಬಗ್ಗೆ ವಿಶೇಷಮಾಹಿತಿ ಸಂಗ್ರಹಿಸಲು, ಕಳಿಸಲು ಸರ್ಕಾರಕ್ಕೆ ಶಿಫಾರಿಸು ಮಾಡಿದ್ದರು. ಪ್ರಿನ್ಸ್ ಆಫ್ ವೇಲ್ಸ್ ವಸ್ತುಸಂಗ್ರಹಾಲಯ (ಈಗ ಇದರ ಹೆಸರನ್ನು " ಛತ್ರಪತಿ ಶಿವಾಜಿ ಮಹಾರಾಜ್ ವಸ್ತುಸಂಗ್ರಹಾಲಯ" ವೆಂದು ಬದಲಾಯಿಸಲಾಗಿದೆ.) ದ ವಿಶೇಷ ಗೋಲಾಕೃತಿಯ ಗೋಪುರ ಎಲ್ಲರ ಮೆಚ್ಚುಗೆಯನ್ನು ಗಳಿಸಿತು.
ನಿಧನ

ಜಾನ್ ಬೆಗ್‍ರವರು ೧೯೨೬ ರಲ್ಲಿ, ಮುಂಬಯಿನಗರನಲ್ಲಿ ಮೃತರಾದರು.
ಉಲ್ಲೇಖಗಳು


ವರ್ಗ:ಮುಂಬಯಿ
ವರ್ಗ:ವಾಸ್ತುಶಿಲ್ಪಿಗಳು
ಮಲ್ಲೇಶ್ವರಂ

ಮಲ್ಲೇಶ್ವರಂ ವಾಯುವ್ಯ ನೆರೆಹೊರೆಯಾಗಿದೆ ಮತ್ತು ಭಾರತದ ಬೆಂಗಳೂರಿನಲ್ಲಿರುವ ಬೃಹತ್ ಬೆಂಗಳೂರು ಮಹಾನಗರ ಪಾಲಿಕೆಯ ವಲಯಗಳಲ್ಲಿ ಒಂದಾಗಿದೆ. ಇದನ್ನು ೧೮೮೯ ರಲ್ಲಿ ಯೋಜಿಸಲಾಯಿತು . ೧೮೯೨ರಲ್ಲಿ ಉಪನಗರವಾಗಿ ಅಭಿವೃದ್ಧಿಪಡಿಸಲಾಯಿತು ಮತ್ತು ೧೮೯೫ರಲ್ಲಿ ನಗರ ಪುರಸಭೆಗೆ ಹಸ್ತಾಂತರಿಸಲಾಯಿತು . ೧೮೭೮ರ ಸರ್ವೆ ಆಫ್ ಇಂಡಿಯಾ ನಕ್ಷೆಯ ಪ್ರಕಾರ ಈ ಪ್ರದೇಶವು ರಂಗನಾಥ ಪಾಳ್ಯ ಗ್ರಾಮದ ಅಡಿಯಲ್ಲಿ ಬಂದಿತು ಮತ್ತು ನಂತರ ಇದನ್ನು ಕಾಡು ಮಲ್ಲೇಶ್ವರ ದೇವಸ್ಥಾನ ಎಂದು ಹೆಸರಿಸಲಾಯಿತು . ನೆರೆಹೊರೆಯಲ್ಲಿ ಅನೇಕ ಕಚೇರಿಗಳಿದ್ದು ಅವುಗಳಲ್ಲಿ ಒಂದು ವಿಶ್ವ ವ್ಯಾಪಾರ ಕೇಂದ್ರ ಬೆಂಗಳೂರು . ಇದು ಎರಡು ಶಾಪಿಂಗ್ ಮಾಲ್‌ಗಳನ್ನು ಹೊಂದಿದೆ: ಮಂತ್ರಿ ಸ್ಕ್ವೇರ್ ಮತ್ತು ಓರಿಯನ್ ಮಾಲ್ (ಪ್ರದೇಶದ ಎರಡು ತುದಿಗಳಲ್ಲಿ). ಶಿಕ್ಷಣ ಕೇಂದ್ರವಾಗಿ ಇದು ರಾಜ್ಯದ ಕೆಎಸ್‌ಇಇಬಿ ಮತ್ತು ಪಿಯು ಬೋರ್ಡ್‌ಗಳು, ಮೈಸೂರು ಎಜುಕೇಶನ್ ಸೊಸೈಟಿ ಮತ್ತು ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್‌ನ ಶಿಕ್ಷಣ ಮಂಡಳಿಗಳನ್ನು ಹೊಂದಿದೆ.
ಇತಿಹಾಸ

ಮಲ್ಲೇಶ್ವರಂನ ಹಿಂದಿನ ಹೆಸರು ಮಲ್ಲಾಪುರ ಎಂದು ಪ್ರಸಿದ್ಧವಾದ ಕಾಡು ಮಲ್ಲೇಶ್ವರ ದೇವಸ್ಥಾನದ ಆವರಣದಲ್ಲಿ ನೆಲೆಗೊಂಡಿರುವ ಕ್ರಿ.ಶ ೧೬೬೯ ದಿನಾಂಕದ ಮಲ್ಲೇಶ್ವರಂನ ಏಕೋಜಿ ಶಾಸನದಲ್ಲಿ ದಾಖಲಿಸಲಾಗಿದೆ. ಕಾಡು ಮಲ್ಲೇಶ್ವರ ದೇವಸ್ಥಾನದ ಪಾಲನೆಗಾಗಿ ಮೇದರನಿಂಗನಹಳ್ಳಿ ಗ್ರಾಮವನ್ನು ದಾನ ಮಾಡಿದ ಶಿವಾಜಿಯ ಮಲ ಸಹೋದರ ಮರಾಠಾ ಮುಖ್ಯಸ್ಥ ಏಕೋಜಿಯ ದೇಣಿಗೆಯನ್ನು ಇದು ದಾಖಲಿಸುತ್ತದೆ. ಮೇದರನಿಂಗನಹಳ್ಳಿಯು ಐಐಎಸ್‌ಸಿ ಕ್ಯಾಂಪಸ್‌ನ ಸುತ್ತ ಇದ್ದ ಗ್ರಾಮ. ಸಂಪಿಗೆ ರಸ್ತೆಯಲ್ಲಿರುವ ಮತ್ತೊಂದು ದಿನಾಂಕವಿಲ್ಲದ ಕನ್ನಡ ಶಾಸನವನ್ನು ಎಪಿಗ್ರಾಫಿಯಾ ಕಾರ್ನಾಟಿಕಾದ ಪೂರಕ ಸಂಪುಟ ೯ರಲ್ಲಿ ದಾಖಲಿಸಲಾಗಿದ್ದು ಮಲ್ಲೇಶ್ವರಂನ ಸಂಪಿಗೆ ರಸ್ತೆಯಲ್ಲಿರುವ ಕೃಷ್ಣಾ ಫ್ಲೋರ್ ಮಿಲ್ ಸುತ್ತಮುತ್ತಲಿನ ಪ್ರದೇಶಕ್ಕೆ ಅನುಗುಣವಾಗಿ ಜಕ್ಕರಾಯನಕೆರೆ ಬಳಿ ಶಾಸನ ಕಂಡುಬಂದಿದೆ ಎಂದು ಉಲ್ಲೇಖಿಸುತ್ತದೆ. ಪ್ರಕಟವಾದ ಹೆಚ್ಚಿನ ಪಠ್ಯವು ಅಪೂರ್ಣವಾಗಿದೆ ಮತ್ತು ಇದು ಸಂಭವನೀಯ ದಾನ ಶಾಸನವಾಗಿದೆ. ಆದಾಗ್ಯೂ ಸಂಪಿಗೆ ರಸ್ತೆಯ ಸಮೀಪವಿರುವ ಜಕ್ಕರಾಯನ ಕೆರೆ ಅಸ್ತಿತ್ವವನ್ನು ಶತಮಾನಕ್ಕೂ ಹಿಂದೆ ದಾಖಲಿಸಲಾಗಿದೆ .

ಮೈಸೂರು ವಿಶ್ವವಿದ್ಯಾನಿಲಯದ ಮೊದಲ ಉಪಕುಲಪತಿಯಾದ ಎಚ್.ವಿ.ನಂಜುಂಡಯ್ಯನವರು ಅಂದಿನ ಉಪನಗರವಾದ ಮಲ್ಲೇಶ್ವರಂನ ಕಟ್ಟಡದ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಮಲ್ಲೇಶ್ವರಂನ ನೆರೆಹೊರೆಯು ಅನೇಕ ಸಾಧಕರಿಗೆ ಆತಿಥ್ಯ ವಹಿಸಿದೆ: ನೊಬೆಲ್ ಪ್ರಶಸ್ತಿ ವಿಜೇತ ಸಿ.ವಿ. ರಾಮನ್, ವಿಜ್ಞಾನಿ ಕೃಷ್ಣಸ್ವಾಮಿ ಕಸ್ತೂರಿರಂಗನ್, ಬ್ಯಾಡ್ಮಿಂಟನ್ ವಿಶ್ವ ಚಾಂಪಿಯನ್ ಪ್ರಕಾಶ್ ಪಡುಕೋಣೆ ಮತ್ತು ಅವರ ಪುತ್ರಿ ದೀಪಿಕಾ ಪಡುಕೋಣೆ, ಖ್ಯಾತ ಕರ್ನಾಟಕ ಸಂಗೀತಗಾರ ದೊರೈಸ್ವಾಮಿ ಅಯ್ಯಂಗಾರ್ ಮತ್ತು ಚಲನಚಿತ್ರ ತಾರೆಯರಾದ ಸರೋಜಾದೇವಿ, ಅನಂತ್ ನಾಗ್ ಮತ್ತು ಜಗ್ಗೇಶ್ ಎಲ್ಲರೂ ಇಲ್ಲಿ ವಾಸಿಸುತ್ತಿದ್ದಾರೆ.

ಮಲ್ಲೇಶ್ವರಂ ಬೆಂಗಳೂರಿನ ಕೆಲವು ಹೆರಿಟೇಜ್ ಕೆಫೆಗಳಾದ ಸಿಟಿಆರ್ ಶ್ರೀ ಸಾಗರ್ (೧೯೨೦ ರ ದಶಕ), ಜನತಾ ಹೋಟೆಲ್, ರಾಘವೇಂದ್ರ ಸ್ಟೋರ್ಸ್, ನ್ಯೂ ಕೃಷ್ಣ ಭವನ, ವೀಣಾ ಸ್ಟೋರ್ಸ್ ಮತ್ತು ಸ್ನೇಹಜೀವಿ ಗೌಡರ ಎಗ್ ರೈಸ್ ಅಡ್ಡಾ .
ಸ್ಥಳ

ಇದು ನಗರದ ವಾಯುವ್ಯ ಭಾಗದಲ್ಲಿದ್ದು ಯಶವಂತಪುರ, ಗೋಕುಲ, ರಾಜಾಜಿನಗರ, ಸದಾಶಿವನಗರ, ಶೇಷಾದ್ರಿಪುರಂ ಮತ್ತು ಕೆಂಪೇಗೌಡ ಬಸ್ ನಿಲ್ದಾಣಕ್ಕೆ ಸಮೀಪದಲ್ಲಿದೆ. ಈ ಸ್ಥಳಕ್ಕೆ ಹತ್ತಿರದ ಮೆಟ್ರೋ ನಿಲ್ದಾಣಗಳೆಂದರೆ ಸಂಪಿಗೆ ರಸ್ತೆ ಮೆಟ್ರೋ ನಿಲ್ದಾಣ ಮತ್ತು ಶ್ರೀರಾಂಪುರ ಮೆಟ್ರೋ ನಿಲ್ದಾಣ.
ಪ್ರವಾಸಿ ಆಕರ್ಷಣೆಗಳು

ಮಲ್ಲೇಶ್ವರಂ ಮತ್ತು ಸುತ್ತಮುತ್ತಲಿನ ಕೆಲವು ಪ್ರವಾಸಿ ಆಕರ್ಷಣೆಗಳೆಂದರೆ ಕಾಡು ಮಲ್ಲೇಶ್ವರ ದೇವಸ್ಥಾನ, ಓರಿಯನ್ ಮಾಲ್, ಮಂತ್ರಿ ಸ್ಕ್ವೇರ್ ಮಾಲ್, ಬೆಂಗಳೂರು ಅರಮನೆ, ಇಸ್ಕಾನ್ ದೇವಸ್ಥಾನ ಮತ್ತು ಸ್ಯಾಂಕಿ ಟ್ಯಾಂಕ್.
ಗಮನಾರ್ಹ ಸ್ಥಳಗಳು

*ಕಾಡು ಮಲ್ಲೇಶ್ವರ ದೇವಸ್ಥಾನ
*ಶ್ರೀ ಗಂಗಮ್ಮ ದೇವಿ ದೇವಸ್ಥಾನ
*ಶ್ರೀ ದಕ್ಷಿಣಮುಖ ನಂದಿ ತೀರ್ಥ ಕಲ್ಯಾಣಿ ಕ್ಷೇತ್ರ
*ಶ್ರೀ ಲಕ್ಷ್ಮೀ ನರಸಿಂಹ ದೇವಸ್ಥಾನ
*ಶ್ರೀ ವೇಣುಗೋಪಾಲ ಸ್ವಾಮಿ ದೇವಸ್ಥಾನ
*ಸ್ಯಾಂಕಿ ಟ್ಯಾಂಕ್
*ಮಂತ್ರಿ ಚೌಕ
*ಮಲ್ಲೇಶ್ವರಂ (ಬೆಂಗಳೂರು) ಶಾಸನ
*ಓರಿಯನ್ ಮಾಲ್
*ಭಾರತೀಯ ವಿಜ್ಞಾನ ಸಂಸ್ಥೆ
ಉಲ್ಲೇಖಗಳು

ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ